Emmanuel Carrère

Emmanuel CARRÈRE (naskiĝis la 9-a de decembro 1957 en Parizo) estas franca verkisto, scenaristo, filmproduktoro kaj filmreĝisoro.

La verkaro de Carrère varias inter ĝenroj kaj temas pri la temoj de identeco, iluzio kaj realeco. Lia prozo estis priskribita kiel "ŝparema kaj fleksebla".

Li estas la aŭtoro de kvin romanoj, unu el kiuj, Winter Camp in the Mountains  (1995 ) , gajnis la Femina Premion kaj estis adaptita por la ekrano fare de Claude Miller en 1998 (la filmo La Classe de neige gajnis la Ĵurian Premion de la Filmfestivalo de Cannes). Pluraj libroj de noveloj ankaŭ estis publikigitaj. Liaj romanigitaj biografioj pri la eminenta usona sciencfikcia verkisto Philip K. Dick (1993) kaj la rusa verkisto, publicisto kaj politika figuro Eduard Limonov (2011) ankaŭ estas popularaj. Pro sia laboro pri Limonov, la aŭtoro estis premiita ne nur per la prestiĝa Renaudot Premio en 2011, sed ankaŭ per la Franca Literatura Premio (prix des prix littéraires, d:Q16671166), fariĝante la unua laŭreato de ĉi tiu nove establita premio.

En sia libro Yoga (Jogo) el 2020, Carrère rakontas  pri sia sperto de depresio kaj kvar monatoj pasigitaj en la hospitalo Sainte-Anne en Parizo, kie li estis diagnozita kiel dupolusa kaj traktita per ketamino, elektrokonvulsia terapio kaj litio.

 Referencoj 

 Eksteraj ligiloj 

 Emmanuel Carrère: la plej grava franca verkisto, pri kiu vi neniam aŭdis, Robert McCrum, The Guardian, la 21-an de septembro 2014


Kategorio:Francaj verkistoj
Kategorio:Lernintoj de IEP (Parizo)
Kategorio:Francaj reĝisoroj
Kategorio:Premiitoj per premio Femina
Kategorio:Premiitoj per premio Renaudot
Kategorio:Rusdevenaj francoj
Kategorio:Kartveldevenaj francoj
Kategorio:Francaj scenaristoj
Kategorio:Francaj biografoj